16.5.2022
SK
Úradný vestník Európskej únie
C 198/15
Návrh na začatie prejudiciálneho konania, ktorý podal Sofijski rajonen săd (Bulharsko) 29. septembra 2021 – XN/Policejski organ pri 02 RU SDVR (Vec C-608/21) (2022/C 198/21) Jazyk konania: bulharčina Vnútroštátny súd, ktorý podal návrh na začatie prejudiciálneho konania Sofijski rajonen săd
Účastníci konania pred vnútroštátnym súdom Žalobca v konaní o žalobe o neplatnosť: XN Žalovaný v konaní o žalobe o neplatnosť: Policejski organ pri 02 RU SDVR
Prejudiciálne otázky 1.
Má sa článok 8 ods.
1 v spojení s článkom 6 ods.
2 smernice Európskeho parlamentu a Rady 2012/13/EÚ (1) z 22. mája 2012 o práve na informácie v trestnom konaní (Ú. v.
EÚ L 142, 2012, s.
1) vykladať v tom zmysle, že bráni vnútroštátnej úprave, ktorá sa na základe ustálenej judikatúry v dotknutom členskom štáte EÚ uplatňuje s korekčným účinkom a podľa ktorej je dovolené, aby informácie o dôvodoch pre zatknutie podozrivej osoby, vrátane trestného činu, z ktorého je podozrivá, neboli obsiahnuté v písomnom príkaze na zatknutie, ale v iných sprievodných dokumentoch (predchádzajúcich alebo dodatočných), ktoré nie sú vyhotovené bezodkladne a o ktorých sa osoba dozvedela dodatočne pri prípadnom napadnutí zákonností zadržania pred súdom? 2.
Má sa článok 6 ods.
2 smernice Európskeho parlamentu a Rady 2012/13/EÚ z 22. mája 2012 o práve na informácie v trestnom konaní (Ú. v.
EÚ L 142, 2012, s.
1) vykladať v tom zmysle, že informácie o trestnom čine, z ktorého je zatknutá osoba podozrivá, musia obsahovať údaje o čase, mieste, spôsobe spáchania, konkrétnu účasť osoby a z toho plynúce trestnoprávne posúdenie, aby bolo zaručené účinné uplatňovanie práva na obhajobu?
(1)
Ú. v.
EÚ L 142, 2012, s. 1.
Odvolanie podané 2. decembra 2021: Marina Yachting Brand Management Co.
Ltd proti rozsudku Všeobecného súdu (deviata komora) z 22. septembra 2021 vo veci T-169/20, Marina Yachting Brand Management/EUIPO – Industries Sportswear (Vec C-743/21 P) (2022/C 198/22) Jazyk konania: angličtina Účastníci konania Odvolateľka: Marina Yachting Brand Management Co. Ltd (v zastúpení: A. von Mühlendahl, C. Eckhartt, P. Böhner, Rechtsanwälte) Ďalší účastníci konania: Úrad Európskej únie pre duševné vlastníctvo, Industries Sportswear Co. Srl Uznesením z 31. marca 2022 Súdny dvor (komora príslušná prijímať odvolania) rozhodol, že odvolanie sa neprijíma a Marina Yachting Brand Management Co.
Ltd znáša svoje vlastné trovy konania.